
Nr.824, datë 6.12.2006

Për miratimin e institucioneve të autorizuara për verifikimin, në mënyrë elektronike, të gjendjes gjyqësore, si dhe të formularit të vetëdeklarimit

Në mbështetje të nenit 100 të Kushtetutës dhe të neneve 2, 7, 8 e 11 të ligjit nr.9614, datë 21.9.2006 “Për certifikatat elektronike të gjendjes gjyqësore”, me propozimin e Ministrit të Drejtësisë, Këshilli i Ministrave

Vendosi:

I. Institucionet, që autorizohen për verifikimin, në mënyrë elektronike, të gjendjes gjyqësore, janë:
1. Zyra e Presidentit të Republikës;
2. Këshilli i Lartë i Drejtësisë;
3. Prokuroria e Përgjithshme;
4. Komisioni Qendror i Zgjedhjeve;
	5. Ministria e Drejtësisë;
6. Ministria e Brendshme;
7. Ministria e Mbrojtjes;
8. Ministria e Punëve Publike, Transportit dhe Telekomunikacionit;
9. Ministria e Punëve të Jashtme;
10. Ministria e Punës, Çështjeve Sociale dhe Shanseve të Barabarta;
11. Ministria e Financave;
12. Ministria e Ekonomisë, Tregtisë dhe Energjetikës;
13. Shërbimi Informativ i Shtetit;
14. Drejtoria e Përgjithshme e Burgjeve;
15. Drejtoria e Përgjithshme e Policisë së Shtetit;
16. Interpoli;
17. Garda e Republikës së Shqipërisë;
18. Departamenti i Administratës Publike;
19. Drejtoria e Përgjithshme e Doganave;
20. Drejtoria e Përgjithshme e Tatimeve;
21. Përfaqësitë diplomatike, me autorizim të Ministrisë së Punëve të Jashtme;
22. Banka e Shqipërisë;
23. Përfaqësia e Bashkimit Europian në Republikën e Shqipërisë;
24. Përfaqësia e Këshillit të Europës në Republikën e Shqipërisë;
25. Përfaqësia e NATO-s në Republikën e Shqipërisë.
II. Miratimin e formularit të vetëdeklarimit, sipas aneksit 1, që i bashkëlidhet këtij vendimi.
III. Ngarkohen Ministria e Drejtësisë dhe subjektet e tjera, të përcaktuara në këtë vendim, të caktojnë personin përkatës, që do të ketë akses për të përfituar të dhënat e parashikuara në pikën 8, të nenit 2, të ligjit nr.9614, datë 21.9.2006 “Për certifikatat elektronike të gjendjes gjyqësore”, brenda një afati prej 10 ditësh nga hyrja në fuqi e këtij vendimi.
IV. Ngarkohet Ministria e Drejtësisë për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha





Aneksi 1
FORMULAR VETËDEKLARIMI

Të dhënat e vetëdeklaruesit

	Mbiemri,emri
	

	Atësia/amësia
	

	Datëlindja
	

	Vendlindja
	

	Dokumenti i identifikimit
(një kopje bashkëngjitur formularit)
	



Deklaroj me vullnetin tim të lirë se jam 𸌻 i/e padënuar			𸌻 i/e dënuar		

DEKLARUESI					      MARRËSI I VETËDEKLARUESIT

__________________________				____________________________________
    	 Emër,mbiemër/firmë							Emër,mbiemër/firmë/vulë


Autorizim: Deklaroj se të dhënat e paraqitura në këtë formular janë të vërteta dhe autorizoj kontrollin e vërtetësisë së tyre nga _____________________________________________________
						Subjekti i autorizuar

_____________________________		____________________________________
Nënshkrimi i deklaruesit autorizues					Data e nënshkrimit

___________________________________________________________________________

Shënim: Trajtimi i të dhënave personale në vijim të përdorimit të këtij autorizimi do të bëhet vetëm në përputhje me ligjin nr.8517, datë 22.7.1999 “Për mbrojtjen e të dhënave personale”.
Deklarimi i rremë shkakton përgjegjësi penale sipas ligjit dhe passjell përjashtimin tuaj nga çdo procedurë e mëtejshme.



Urdhër
Nr.1284/3, datë 16.3.2005

Për miratimin e tarifave të shpërblimit të avokatëve për dhënien 
e ndihmës juridike

Në mbështetje të pikës 4 të nenit 102 të Kushetutës dhe të paragrafit 3 të nenit 48 të ligjit nr.9109, datë 17.7.2003 “Për profesionin e avokatit në Republikën e Shqipërisë”,

Urdhërojmë:

1. Miratimin e tarifave të shpërblimit të avokatëve për dhënien e ndihmës juridike, sipas tabelës, që i bashkëngjitet këtij urdhri.
2. Për zbatimin dhe kontrollin e zbatimit të këtij urdhri ngarkohen dhomat e avokatisë.
Ky urdhër hyn në fuqi pas botimit në Fletoren Zyrtare.

	Ministri i Drejtësisë
Fatmir Xhafaj
	Kryetari i Dhomës Kombëtare 
të Avokatisë
Maksim Haxhia




TARIFAT E SHËRBIMEVE JURIDIKE TË AVOKATËVE

Përfaqësimi në çështjet penale					Lekë
Dhënie e mbrojtjes për ndalimet e arrestimet, 
deri në seancën e caktimit të masës së sigurimit			15 000							
Ndihmë juridike për hetimet paraprake, 
deri në dërgimin e çështjes në gjykim
a) Për kundërvajtje						20 000
b) Për gjykimet në shkallë të parë				50 000

Ndihmë juridike në Gjykatën e Shkallës së Parë
a) Për krimet që parashikohet dënim deri në 5 vjet		30 000
b) Për krimet që parashikohet dënim mbi 5 vjet			80 000

Shërbime juridike (përfaqësimi) në Gjykatën e Apelit		40 000
Shërbime juridike (përfaqësimi) në Gjykatën e Lartë 
dhe Kushtetuese						50 000
Përgatitje kërkesa ankimore dhe të tjera				10 000
Këshillime juridike për çdo orë					500-1500
Shërbimi për të miturit do të jetë sa gjysma e tarifave të sipërme

Përfaqësimi për çështjet civile
Përfaqësimi në Gjykatën e Shkallës së Parë, pa palë		15 000
Përfaqësimi në Gjykatën e Shkallës së Parë, me palë		40 000
Përfaqësimi në Gjykatën e Apelit				45 000
Përfaqësim në Gjykatën e Lartë dhe Kushtetuese		60 000
Përgatitje e kërkesave ankimore					15 000
Rekurseve dhe kërkesave në Gjykatën e Lartë dhe Kushtetuese	25 000
Këshillime juridike						1 000

Shërbimi për njerëzit në nevojë do të jetë 80% më e ulët se tarifa e sipërme.
Për shpenzimet e udhëtimit dhe dietës për shërbimin e avokatisë jashtë dhomës ku bën pjesë avokati, kur nuk vendoset me mirëkuptim, masa e pagesës është sa tarifat e nëpunësve të administratës shtetërore.
Për shërbimet e avokatisë për shtetasit shqiptarë jashtë shtetit tarifat e sipërme do të dyfishohen, ndërsa pagesa e shpenzimeve udhëtim e dietë do të jetë sa masa e pagesës për nëpunësit e administratës së shtetit.
Tarifat e sipërme zbatohen, vetëm kur nuk ka marrëveshje ndërmjet palëve për shpërblimin e shërbimit të avokatisë.

